PARLAMENTUL ROMÂNIEI

CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti 25.09.2001

Nr. 523

A V I Z

asupra proiectului de Lege privind aprobarea Ordonanţei Guvernului nr.46/2001 pentru ratificarea Memorandumului de finanţare PHARE dintre Guvernul României şi Comisia Europeană referitor la participarea României în anul 2001 la programele comunitare: LIFE III, Al cincilea program cadru în domeniul cercetării şi dezvoltării tehnologice, Fiscalis,  Leonardo Da Vinci II, Socrates II, Youth şi Cultura 2000 - RO 0011, semnat la Bucureşti
 la 21 decembrie 2000.

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,  cu proiectul de Lege privind aprobarea Ordonanţei Guvernului nr.46/2001 pentru ratificarea Memorandumului de finanţare PHARE dintre Guvernul României şi Comisia Europeană referitor la participarea României în anul 2001 la programele comunitare: LIFE III, Al cincilea program cadru în domeniul cercetării şi dezvoltării tehnologice, Fiscalis,  Leonardo Da Vinci II, Socrates II, Youth şi Cultura 2000 - RO 0011, semnat la Bucureşti la 21 decembrie 2000,  trimis cu adresa nr.523 din 24 septembrie 2001, înregistrată sub nr.1101/XVIII/11 din  25 septembrie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 25  septembrie 2001.



Membrii comisiei au examinat  ordonanţa Guvernului  supusă aprobării, expunerea de motive la proiectul de lege şi  avizul favorabil al Consiliului Legislativ nr.829/20.08.2001. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat la  17 septembrie 2001.


În raport de obiectul şi conţinutul său, proiectul de lege face parte din categoria legilor ordinare.

             VICEPREŞEDINTE,                                   SECRETAR,

    dr. Florina Ruxandra Jipa                            Carmen Dumitriu

